Вътьо Раковски
Ескиз

chitanka.info

Далечина. Синевина. Луна —

фенер в небето горе

и профил на жена

в отсрещния прозорец.

Какво сънува в мен

единственият двойник?

О, аз съм изумен

от дните неспокойни,

от времето, от вечерта,

която нося в себе си,

от хоризонтната черта,

от облаците лебеди,

от този профил на жена

в отсрещния прозорец…

Далечина. Синевина. Луна —

фенер в небето горе.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.